Vidar Kleppe (Fremskrittspartiet), 2000-12-07:
Jeg vil vise til debatten i Odelstinget omkring skatt av formue og inntekt, skatteloven, der Fremskrittspartiet hadde en rekke forslag. Vi ser ingen grunn til å ta dette opp igjen her i Lagtinget, men vi har en del felles synspunkter med Høyre, og vi har også en del fellessynspunkter med Sosialistisk Venstreparti vedrørende behandlingen av skatteloven. Så jeg nøyer meg med å ta opp to forslag. Det første forslaget er på vegne av Fremskrittspartiet og Høyre og lyder: «Odelstingets vedtak bifalles ikke.Lagtingets anmerkning:§ 4-12 tredje ledd antas å burde lyde:«Ikke-børsnotert aksje i utenlandsk selskap verdsettes til aksjens antatte salgsverdi 1. januar i ligningsåret. Dersom skattyter sannsynliggjør at selskapets formuesverdi etter norske regler er lavere, skal aksjen verdsettes til aksjeselskapets antatte skattemessige formuesverdi 1. januar i året før ligningsåret fordelt etter pålydende.»§ 4-12 fjerde ledd bokstav a antas å burde lyde:«gi forskrift om beregning av aksjeverdien i annet og tredje ledd, og krav om dokumentasjon etter tredje ledd.»§ 6-18 antas å burde lyde:«Fradrag gis ikke for foreningskontingent.»§§ 6-19 og 6-20 antas å burde utgå.§ 6-21 antas å bli § 6-19 og § 6-22 antas å bli § 6-20.§ 6-50 fjerde ledd antas å burde lyde:«Fradrag etter reglene i denne paragraf gis bare når gaven utgjør minst 500 kroner i det året da gaven er gitt. Det gis maksimalt fradrag for gaver etter denne paragraf med 900 kroner årlig.»Ny overskrift foran § 16-50 antas å burde lyde:«Fradrag i skatt for kostnader ved forskning og utvikling»Ny § 16-50 antas å burde lyde:«§ 16-50. Fradrag i skatt og trygdeavgift for kostnader ved forskning og utvikling(1) Skattyter som driver virksomhet gis fradrag i skatt og trygdeavgift med 25 pst. av kostnader til forskning og utvikling etter reglene i denne paragrafen.(2) Følgende kostnader gir rett til fradrag i skatt, dersom de er fradragsberettigede etter kapittel 6:a) skattyters kostnader ved forsknings- og utviklingsprosjekt godkjent av Norges forskningsråd.b) skattyters kostnader ved kjøp av forsknings- og utviklingstjenester eller kostnader ved samarbeid med universitet, høgskole eller forskningsinstitutt som er godkjent av Norges forskningsråd.c) skattyters tilskudd til sammenslutning av næringsdrivende godkjent av Norges forskningsråd som skal drive forskning og utvikling.(3) Det gis maksimalt fradrag etter denne paragraf med 1 mill. kroner. For kostnader som nevnt i annet ledd bokstav b gis det ytterligere ett maksimalt fradrag på 1 mill. kroner.(4) Flere selskaper i konsern jf. aksjeloven og allmennaksjeloven § 1-3, som har kostnader med samme prosjekt gis ett samlet fradrag etter reglene i tredje ledd. For selskap som nevnt i § 10-40 gis ett fradrag som fordeles på deltakerne og reglene i første punktum gjelder tilsvarende så langt de passer.(5) Overstiger fradraget etter denne paragraf utliknet skatt og trygdeavgift, skal det overskytende utbetales ved avregningsoppgjør etter skattebetalingsloven.(6) Departementet kan gi forskrift til gjennomføring og utfylling av denne paragraf, herunder gi regler om godkjennelse av prosjekter og institusjoner, regler om hvilke kostnader som kan trekkes fra, hva som skal regnes som forskning og utvikling, nærmere regler om sammenhengen mellom virksomheten og prosjektet og regler for prosjektsamarbeid i konsern.»Romertall II§ 10-30 første ledd annet punktum§ 10-32 nytt sjette ledd§ 10-34 nytt syvende og åttende ledd§ 12-13 annet ledd bokstav d nr. 2§ 14-43antas å burde utgå.Romertall III§ 10-12 første og nytt annet ledd§ 10-32 annet leddantas å burde utgå.Romertall IV§ 6-46 første ledd bokstav c § 6-47 bokstav dantas å burde utgå.Romertall VIITredje punktumantas å burde utgå.» (1) (2) (3) (4) (5) (6) Det andre forslaget er fra Fremskrittspartiet, Høyre og Sosialistisk Venstreparti. Forslaget lyder: «Odelstingets vedtak bifalles ikke.Lagtingets anmerkning:II§ 12-12 annet ledd ny bokstav f antas å burde utgå.V§ 8-1 nytt sjette ledd antas å burde utgå.VIIFemte punktum antas å burde utgå.»